CELEX: 62015TN0496
Language: sk
Date: 2015-08-28 00:00:00
Title: Vec T-496/15 P: Odvolanie podané 28. augusta 2015: CX proti rozsudku Súdu pre verejnú službu z 18. júna 2015 vo veci F-27/13, CX/Komisia

9.11.2015   
            
            
               SK
            
            
               Úradný vestník Európskej únie
            
            
               C 371/27
            
         Odvolanie podané 28. augusta 2015: CX proti rozsudku Súdu pre verejnú službu z 18. júna 2015 vo veci F-27/13, CX/Komisia
   (Vec T-496/15 P)
   (2015/C 371/30)
   Jazyk konania: francúzština
   
      Účastníci konania
   
   
      Odvolateľ: CX (Enghien, Belgicko) (v zastúpení: É. Boigelot, avocat)
   
      Ďalší účastník konania: Európska komisia
   
      Návrhy
   
   Odvolateľ navrhuje, aby Všeobecný súd:
   
               —
            
            
               vyhlásil jeho odvolanie za prípustné a dôvodné,
            
         
               —
            
            
               v dôsledku toho zrušil rozsudok Súdu pre verejnú službu Európskej únie (prvá komora) z 18. júna 2015, doručený v deň jeho vyhlásenia vo veci F-27/13, a
            
         
               —
            
            
               sám rozhodol o spore a vyhovel pôvodným návrhom odvolateľa a tým návrhom, ktoré boli podané na prvom stupni, s výnimkou každého nového návrhu.
            
         
      Odvolacie dôvody a hlavné tvrdenia
   
   Na podporu svojho odvolania odvolateľ uvádza tri odvolacie dôvody.
   
               1.
            
            
               Prvý odvolací sa zakladá na porušení práva na obranu a jeho nezohľadnenie Súdom pre verejnú službu (ďalej len „SVS“), na nedostatku vecných dôkazov vytýkaných skutočností, na odmietnutí Komisie, ako aj SVS vykonať overenia dôležité na konštatovanie pravdy, a na zjavne nesprávnom posúdení.
            
         
               2.
            
            
               Druhý odvolací dôvod sa zakladá na porušení článkov 4 a 6 Služobného poriadku Európskej únie (ďalej len „služobný poriadok“) a článku 9 prílohy služobného poriadku, pretože SVS údajne pripustil, že menovací orgán nemá právomoc sankcionovať dotknutého úradníka tým, že mu priamo stanoví „zaradenie“ do triedy určenej, ale má výlučne právomoc ho zaradiť do nižšej triedy, nevyvodil však z toho primerané následky.
            
         
               3.
            
            
               Tretí odvolací dôvod sa zakladá na porušení zásady proporcionality a zjavne nesprávnych posúdeniach.